section_heading: Politička zbivanja
paragraph_text: Asirski kralj Asurbanipal umire 627. pr. Kr., a Kir I. vjerojatno nastavlja plaćati danak njegovim sinovima i nasljednicima Ašur-etil-ilaniju (vladao 627. – 623. pr. Kr.) i Sinšariškunu (vladao 623. – 612. pr. Kr.). Obojica vladara bila su u neprijateljskim odnosima s medijskim kraljem Kijaksarom (vladao 633. – 584. pr. Kr.) i njegovim babilonskim saveznikom, kraljem Nabopolasarom (vladao 626. – 605. pr. Kr.). Dvojica saveznika su 612. pr. Kr. uspjela osvojiti asirski glavni grad Ninivu što je označilo kraj Novoasirskog carstva, iako su ostaci asirske vojske pod Ašur-ubalitom II. i dalje pružali otpor u gradu Haranu (Carrhae) pune tri godine, sve do 609. pr. Kr.